మర్రి రాజశేఖర్

మర్రి రాజశేఖర్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2004లో చిలకలూరిపేట ఎమ్మెల్యేగా పనిచేసి, ఆంధ్రప్రదేశ్ శాసనమండలికి 2023 మార్చిలో జరిగిన ఎన్నికలకు ఎమ్మెల్యే కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ప్రకటించింది.

రాజకీయ జీవితం
మర్రి రాజశేఖర్ 2004లో చిలకలూరిపేట నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీలో అడుగుపెట్టాడు. ఆయన ఆ తరువాత 2009లో కాంగ్రెస్ అభ్యర్థిగా పోటి చేసి ఓడిపోయి వైఎస్ రాజశేఖర్ రెడ్డి మరణాంతరం 2010లో వైసిపిలో చేరాడు. మర్రి రాజశేఖర్ 2014లో వైఎస్సార్ కాంగ్రెస్ పార్టీ నుండి పోటీ చేసి ఓడిపోయాడు, ఆ తరువాత ఆయన ఉమ్మడి గుంటూరు జిల్లా వైసిపి జిల్లా అధ్యక్షులుగా పనిచేసి 2018లో వైఎస్‌జగన్‌ చేసిన పాదయాత్రలో కీలకంగా పనిచేశాడు.

ఆంధ్రప్రదేశ్ శాసనమండలికి 2023 మార్చిలో జరిగిన ఎన్నికలకు ఎమ్మెల్యే కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ప్రకటించగా ఆయన ఎమ్మెల్సీగా గెలిచాడు. 

మర్రి రాజశేఖర్ 2024 ఆంధ్రప్రదేశ్ శాసనసభ ఎన్నికల్లో చిలకలూరిపేట టికెట్‌ ఆశించినప్పటికీ  టికెట్‌ దక్కకపోవడంతో అసంతృప్తిలో ఉన్న ఆయన 2024 ఎన్నికలు ముగిశాక మాజీ మంత్రి విడదల రజినికే చిలకలూరిపేట ఇన్‌చార్జ్ బాధ్యతలు అప్పగించడంతో అసంతృప్తితో ఉన్న ఆయన 2025 మార్చి 19న వైఎస్సార్‌సీపీ ప్రాథమిక సభ్యత్వానికి, ఎమ్మెల్సీ పదవికి రాజీనామా చేయగా, శాసనమండలి చైర్మన్ రాజీనామాను ఆమోదించలేదు.

మర్రి రాజశేఖర్ 2025 సెప్టెంబర్ 19న ముఖ్యమంత్రి చంద్రబాబు నాయుడు సమక్షంలో తెలుగుదేశం పార్టీలో చేరాడు.

మూలాలు

వర్గం:ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ శాసనమండలి సభ్యులు
వర్గం:తెలుగుదేశం పార్టీ రాజకీయ నాయకులు